open-index/open-wikipedia-markdown huggingface dataset:
Корнеллова универзита

**Корнеллова универзита**  *Cornell University* — универзита в Итацѣ, штат Ню Йорк, США, основана в року 1865, названа за своим фундатором, квекером Езром Корнеллом. 

## Закладны числа
Универзита входить в число поземковых универзит и в елитну Блющову лигу. В року 2019 з общого числа 24&nbsp;027 штудентох 15&nbsp;043 змагали ся о ступень бакалавра и 8&nbsp;984 о ступень магистра и доктора (ашпиранты). Число нобеловых лавреатох, звязаных з универзитов сягло 50, а число професорох 1&nbsp;684.

## Интересны факты
* Тализман универзиты — великый червеный медвѣдь, але то не мать жадне одношѣня до Подкарпатской Руси.
* Универзита мать медицинскый коледж в Катару (отвореный в року 2004).

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  

## Референции

Катеґорія:Высокы школы США
Катеґорія:Блющова лига
Катеґорія:Поземковы универзиты и коледжѣ
Донорство кровли

**Донорство кровли** — доброволне дарованя свойой кровли и ей компонентох на медицинскы цѣлѣ — переливаня крови, продукцию кровных компонентох и препаратох. 

Дарованя кровли е найвеце росширеным видом донорства. Кровь и ей компоненты (плазма, тромбоциты, левкоциты и др.),  суть выбераны з помочов шпециалных апаратох (методами плазмафереза и цитафереза) и наступно хранены в банках кровли.

Повинна е медицинска контрола донорох. Вецеры остры и хроничны хвороты (AIDS, вирусный гепатитис, туберкулоза, малария, миокардитис, веред, аллергичны и дакотры иншы хвороты) вылучують можность донорства. 

## Жерела и одказы
* **Донорство** // Большая российская энциклопедия. Том 9. Москва, 2007, стр. 270 Одчитане: 14.06.2020

## Референции

Катеґорія:Здоровя і медіціна
Езра Корнелл

**Езра Корне́лл**, ; *11. януар 1807, Уестчестер Лендинг, штат Ню Йорк, США – †9. децембер 1874, Итака, штат Ню Йорк, США — америцкый бизнисмен, вынаходник, меценаш. 

Езра ся родив в осадѣ Уестчестер Лендинг, штат Ню Йорк, котра днесь полыгнута городом Ню Йорк. Отець му быв горнчарь. Езра выучив ся на тесаря и заробляв, путуючи з мѣста на мѣсто. Од року 1828 выбрав за мѣсто свого сталого бываня Итаку. 

В року 1842 спознав ся зоз Семюелом Морзе и став ся дозорцьом выставбы первой телеграфной линии меджи Балтимором и Вашингтоном (1844). На выставбѣ телеграфных линий заробив великы грошѣ и в року 1855 основав компанию Western Union Telegraph, де быв еден час найвекшым акционером.

В роках 1861–1866 быв членом парламента штата Нью-Йорк. В року 1864 основав Публичну библиотеку в Итацѣ. На основѣ акта Морилла (1862) о федералных поземках про аграрны коледжѣ въедно з Ендрю Уайтом в року 1865 основав Корнеллову универзиту, котра ся отворила в року 1868. Езра Корнелл финансовав тыж выставбу желѣзничной линии до Итакы, котра вылѣпшила приступ и приспѣла ку розвою города.

## Жерела и одказы
*   
* 
* 

## Референции

Катеґорія:Вынаходници
Катеґорія:Меценашы
Катеґорія:Бизнисмены
Катеґорія:Персоналии 19. стороча
Катар

**Ката́р** ( قطر *Qatar*), официално **Штат Ката́ра** ( دولة قطر *Dawlat Qaṭar*,  *The State of Qatar*)&nbsp;— монархия в югозападной Азии, на полуостровѣ Катар. Главным городом е Довга.

## Обывательство и штатне заряджѣня
Держава зо скоро наростаючым обывательством: днесь (2025) десять разы тельо, як было в року 1986 (300 тыс.), але корѣнне обывательство чинить лем&nbsp;¼, а ¾ суть имигранты, поза городами жие менше як&nbsp;10% обывательства. 

Официалный язык&nbsp;— арабскый. Державна религия&nbsp;— ислам. Державне заряджѣня&nbsp;— абсолутна монархия. Глава державы&nbsp;— емир.

## География
Низинна пустыня, ровнина. Клима тропична, суха. Середня теплота януара 16°С, юла&nbsp;— 32°С. Атмосферичны падавины до 125&nbsp;мм рочно. Рѣкы не суть, аграрна продукция лем в оазах.

## История
Од VII.&nbsp;стороча в Арабском халифатѣ. В XIII.&nbsp;– XIV.&nbsp;сторочах под владов емирох Бахрейна; в зачатку XVI.&nbsp;стороча&nbsp;— Португалцьох, затым&nbsp;— Османской империи. В роках 1916–1971 под британскым протекторатом.

По безкровном державном переворотѣ в року 1995 (сын одстранив од влады отця) зачали ся радикалны реформы. Створена сателитна новинова агенция Al-Jazeera и Катар зачав доставати векшу вагу в рѣшѣню регионалных конфликтох. В року 2007 Катар досяг найвысшый во свѣтѣ ГДП на особу.

## Политика
По регионалных непокоях в року 2011 Катар хвалив ся свойов подпоров многых регионалных «револуций», наймя в Либии и Сирии. Тов политиков погубив одношѣня з Бахрейном, Египтом, Саудсков Арабиов, Споеныма Арабскыма Емиратами. По куртом примирѣню (2014), в року 2017 тоты державы розорвали з Катаром дипломатичны и економичны одношѣня. Од року 2022 Катар главный союзник США поза рамками НАТО.

## Економика
Економика основана на експортѣ сырой ропы и земного газа. При днешном темпѣ експорта ропы застане на дас 56 рокы. Резервы земного газа чинять 13% од свѣтовых.

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* 

## Референции

Катеґорія:Катар
Катеґорія:Державы Азии
Довга

**До́вга** ( الدوحة *Ad-Dawḥa*)&nbsp;— главный город Катара, на востоку полуострова Катар. Доуга стала ся главным городом в конци рока 1971, коли Катар зыскав статус независимой державы.

## Обывательство
В року 1985 мав 220 тысяч обывательох. В городѣ жие понад 40% обывательства державы.

## Транспорт
Пристав в Персийском заливѣ. Меджинародне летиско. Пристав принимав лем невеликы лодѣ через кораловы рифы и малу глубину. В року 1970 была завершена выставба глубоководного пристава.  

## Економика
Главный торговый центер державы. Металообробка; выроба гноив, цѣмента; потравиновый промысел. Рукодѣлна выроба. Рыбарство; добываня перл.

## Култура
Универзита. Архитектурны памяткы.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* 

## Референции

Катеґорія:Головны міста
Катеґорія:Населены пункты Катара
Колатерали

**Колатерали**,  од  *co- (cum-) въедно* + *lateralis бочный* — бочны меншы кровны цѣвы, котры выбавляють переток кровли обкрятуючи основну цѣву. 

В нормалном станѣ кровной системы околный ток кровли выбавлять ся по колатералах, котры суть бочныма меншыма кровныма цѣвками (анастомозами), идучыма паралелно основным. Кедь настане завада на кровотоку, причинена затканьом основных цѣв (напримѣр, в припадѣ тромбозы, емболии), их пошкоджѣньом, стискнутьом, найблизша анастомоза зачинать ся росширяти, выкручати, а ей стѣнка ся мѣнять. Тым способом при порухах кровного обѣгу про його обновлѣня прилучать ся ествуючы меншы кровны цѣвкы, а пак ся из доступных анастомоз вывинуть новы колатерали.

## Жерела и одказы
* КОЛЛАТЕРАЛИ // **Большая российская энциклопедия**. Том 14. Москва, 2009, стр. 483 Оправлене: 2016; Одчитане: 19.06.2020

## Референции
Анастомоза

**Анастомоза** од  *ἀναστόμωσις anastomosis отвор, выход, соустя* —  природне або штучно створене злучѣня меджи дутыма органами.

Примѣрами такого злучѣня можуть быти:
# у животинь и людей — бочна цѣвка (канал), што злучать кровны цѣвы, нервы, выводны протокы, иншы дуты органы; штучны анастомозы кладуть хирургичным путьом; 
# у высшых ростлин — злучѣня проводячых пучкох в листах, узлах стебел або иншых штруктурах; 
# у грибох — злучѣня або зростнутя споеных меджи собов гиф грибницѣ.

## Жерела и одказя
* АНАСТОМОЗ // **Большая российская энциклопедия**. Том 1. Москва, 2005, стр. 673 Оправене; 2016; Одчитане: 19.06.2020 
* **Прохоров А. М.** (гл. ред.): Большой энциклопедический словарь. — Москва: Советская энциклопедия, 1993. — 1630 с.  
*  

## Референции

Катеґорія:Анатомия
Земноалкалны металы

**Земноалкалны металы** — групова назва про хемичны елементы Be (берилий), Mg (магний), Ca (калций), Sr (стронций), Ba (барий), Ra (радий). Суть то елементы 2. групы периодичной системы елементох.

## Етимология назвы
Названы так прото, бо их оксиды (подля терминологии алхемикох: землѣ), ростоплены во водѣ, дають алкалну реакцию.

## Властности
Суть то мягкы металы, переважно стрѣбернистого колора. Мають два електроны на вонкашном електронном обалу, котры легко оддають, утворюючи соли, в котрых метал доставать форму катиона **М**2+, де **М** представлять дакотрый метал 2. групы. Формула типовой земноалкалной злученины, такой як калция хлорид CaCl2 або калция оксид CaO, контрастуе з одповѣдныма злученинами алкалных металох, котры мають катион **М**+, як натрия хлорид NaCl або натрия моноксид Na2O.
 
## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* 

## Референции

Катеґорія:Групы хемичных елементох
Електронный обал

**Електронный обал** — система електронох, привязаных ку ядру атома або йона. 

## Властности
### Штруктура
Атом обсягуе ядро и обал з електронной «хмаркы». Електроны «хмаркы» мають негативный електричный набой. Протоны, входячы в ядро, несуть позитивный набой. Окрем протонох в ядрѣ можуть быти невтроны, котры суть електрично невтралны. Число протонох ровне числу електронох, так же атомы суть невтралны партикулы. Кедь атом стратить даскельо електронох або, напротив, прибере одвонка додаточны, тогды перестане быти невтралным, а стане ся з нього йон.  
### Енергетичны уровнѣ и орбиталы
Диаметер електронной «хмаркы» милион разы векшый од диаметра ядра. Квантовый стан електронох ся характеризуе главным квантовым числом **n** (електронный обал: 1, 2, 3, ...7 або К, L, М, N, О, P, Q) и орбиталным квантовым числом **l** (атомовый орбитал: 0, 1, 2, ...6 або s, p, d, f, g, h, i). Главне квантове числове вызначать енергетичный уровень: чим е высша енергия електрона, тым вецей оддалена орбита од ядра. Орбиталне квантове число вызначать максимално можне число електронох про даный енергетичный уровень, котре подля Паулиова принципа

N=2 \times(2 \times {l}+1) ,  
циже  в орбиталах s, p, d, f, ... може быти до 2, 6, 10, 14,... електронох.
### Число електронох в обалу

## Жерела и одказы
* **Шевелько В. П.**: Электронная оболочка //Физическая энциклопедия в 5 томах. /Гл. ред.Прохоров А.М. — Москва: Большая Российская энциклопедия, 1988-1998.  Том 5 , 1998.   с. 551.

## Референции

Катеґорія:Квантова механика
Катеґорія:Хемична вязба
Алкалны металы

**Алкалны металы** — групова назва про хемичны елементы Li (литий), Na (натрий), K (калий), Rb (рубидий), Cs (цезий), Fr (франций). Суть то елементы 1. групы  периодичной системы елементох.

## Назва
Алкалны металы достали свою назву од того, же в реакции з водов творять силны алкалии.

## Выяв в природѣ
Натрий и калий суть шестый и семый найросширенѣйшы в природѣ елементы, их одповѣдно на 2,6% и 2,4% обсягуе земна кора, Франций — велми рѣдкавый природный радионуклид и быв объявленый аж в року 1939. Легко оддають електрон и суть так реактивны, же практично в природѣ ся находять лем в злученинах.

## Властности
Дають ся легко ковати, рѣзати ножом, на зрѣзѣ указують металичный блиск, котрый на воздуху пропадать наслѣдком оксидации. Мають высоку електропроводность. З водов бурно реагують, выслободжуючи гидроген, котры такой годен ся запалити, аж и выбухнути; резултатом реакции суть силны алкалии.

## Жерела и одказы
* Варавва Н. Є.: Хімія в таблицях і схемах. — Харків: ПП «ТОРСІНГ ПЛЮС», 2012   
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* 

## Референции

Катеґорія:Групы хемичных елементох
Изотоп

**Изото́п**, од  *ισος ровный, еднакый* + *τόπος мѣсто* — еден из двох або вецерох видох атомох (и ядер) даякого хемичного елемента, котры мають еднаке атомове число и занимають тоту исту позицию в периодичной системѣ елементох, а при том мають иншакы масовы числа и физикалны властности. Каждый хемичный елемент мать еден або вецей изотопох..

## Властности
Хемичны властности изотопох едного елемента суть практично еднакы; физикалны властности лем мало ся одличують, напримѣр скорость выпарьованя або дифузии — и якраз тоты одличности выхосновують, коли хочуть выокремити изотопы зоз природной мѣшанкы, про малы одличности тот процес доста компликованый. Напротив, подля своих ядровых властностей (спектер енергетичных уровней, способность вступать в ядерны реакции) изотопы одличують ся радикално.

Выимков з того правила суть легкы елементы, де доданя невтронох ку ядрови так силно вплыне на масу, же значно ся змѣнять физикалны, аж и хемичны властности. Примѣром може быти гидроген, котрого три изотопы з той причины аж и достали окремы назвы: 1H — протий, 2H — дейтерий (ядро — дейтрон),3H — тритий (ядро — тритон).

## Означѣня
Изотопы ся означують хемичным симболом елемента, перед котрым на сподѣ пишуть атомове число (Z, число протонох), а горѣ — масове число (A, число протонох+невтронох).

## Жерела и одказы
* **Изотопы** //Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 2, 1990. 704 с. . Добротность – Магнитооптика  Сс.&nbsp;125–126. Одчитане: 2020-06-21
* 

## Референции
Ядрова физика

**Ядрова физика** або **нуклеарна физика** — конарь физикы, обсягуючый штудированя штруктуры и властностей атомовых ядер и их перетворѣнь — процесох радиоактивного роспада и ядровых реакций.

## История
Закладательом ядровой физикы быв Ернест Резерфорд (Е. Rutherford), котрый в року 1911 объявив в експериментах з россѣяньом α-частиць при их проходжѣню кроз материю, же невтралный атом складеный з велми компактного позитивно набитого ядра и «пухкой» негативно набитой електронной «хмаркы»; розмѣр ядра ~10-13–10-12цм, наколи розмѣр атома ~10-8цм.
 
## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* **Ядерная физика** //Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 5, 1998. 760 с. . Стробоскопические приборы – Яркость  Сс.&nbsp;658–660. Одчитане: 2020-06-21

## Референции
Атомове ядро

**Атомове ядро** — централная часть атома, складена з протонох и невтронох (нуклеонох), котра обсягуе основну його масу (над 99,95 %). Розмѣры ядер розличных атомох чинять даколько фемтометры: 1 fm = 10^{-15} m, а то згруба 100&nbsp;тысяч разы менше од самого атома. Ядро мать позитивный набой, величина котрого зависить од числа протонох в ядрѣ и вызначена елементом, котрому належить атом. Атомовы ядра суть предметом штудий про ядрову физику.

## История
Атомове ядро объявив в року 1911 Ернест Резерфорд (Е. Rutherford) в експериментах з россѣяньом α-частиць при их проходжѣню кроз материю. В року 1932 Джеймс Чедвик (J. Chadwick) объявив невтрон, неодовго за тым Дмитро Иваненко и независимо Вернер Гайзенберг вынесли гипотезу о штруктурѣ атомового ядра, складеной з протонох и невтронох.

## Нынѣшность и перспектива
Объявлѣня  Резерфордом дѣлителности атома отрясло самыма основами класичных представ, котры мали выраз аж и в назвѣ атома: *ἄτομος, атомос – недѣлителный*. Подля днешных представ уже ани протон, ани невтрон не суть недѣлителны, но суть складены зоз кваркох и глуонох, а ядро атома — компликована система з великого числа кваркох, глуонох и мезоновых поль, так же далшый опис атомового ядра ся досягне в квантовой хромодинамицѣ. Але тота задача через ей компликованость еще не рѣшена.
 

## Жерела и одказы
* **Смирнов Ю. Ф.**: Ядро атомное //Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 5, 1998. 760 с. . Стробоскопические приборы – Яркость  Сс.&nbsp;685–690. Одчитане: 2020-06-21

## Референции
Фемто-

**Фемто-**, покуртано **ф** або **f** — префикс системы SI про дѣлны единкы, котры чинять билиардтину од выходной величины.

Напримѣр, фемтометр: 1 fm = 10^{-15} m,

## Етимология
Походить од  *femten*, што значить *пятнадцять*.

## Жерела и одказы
* **Прохоров А.М.** (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 5, 1998. 760 с. . Стробоскопические приборы – Яркость  С.&nbsp;279. Одчитане: 2020-06-22

## Референции
Ферми, физикална единка

**Ферми** — позасистемна единка довжкы, ровна 10-15&nbsp;м, синоним  фемтометра.

## Етимология
Названа в честь Е. Ферми (Е. Fermi). Поуживать ся в физицѣ елементарных частиць и ядровой физицѣ. Даколи ся курто означать **Ф** або **Фм**.

## См. тыж
* Фемто-
* Фемтометер

## Жерела и одказы
* **Прохоров А.М.** (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 5, 1998. 760 с. . Стробоскопические приборы – Яркость  С.&nbsp;282. Одчитане: 2020-06-22

## Референции
Ферми

* Ферми, Енрико — вызнамный талианскый ядровый физик
* Ферми — единка довжкы, хоснована про малы объекты, як частицѣ
* Ферми — планетка астероидного пояса, названа на честь физика
(8103) Ферми

**(8301) Ферми** — планетка главного паса астероидох. Была объявлена 19. януара 1994 в обсерватории *Фарра д’Изонцо*,  *Farra d’Isonzo*, Италия и зачаточно достала означѣня **1994 BE**, пак была названа на честь Енрико Ферми (1901–1954), талианского ядрового физика, Нобелового лавреата (1938).

Планетка *(8103) Ферми* розмѣром  и властным ротачным периодом  ся обертать довкола Сонця з периодом  на середньом одстояню .

## Жерела и одказы
*  
*  

## Референции

Катеґорія:Астрономія
Ферми
Юстиниан I.

**Фла́виус Пе́трус Сабба́тиус Юстиниа́нус**,  *Flavius Petrus Sabbatius Iustinianus*,  *Φλάβιος Πέτρος Σαββάτιος Ιουστινιανός*, познатый як **Юстиниа́н I.** або **Юстиниан Великый**, *cca 482, Таврезиум, Византска империя – †14. новембер 565, Константинополь — византскый император од 1. августа 527  до своей смерти в року 565. 

## Панованя
Юстиниан быв един из найвекшых императорох конця античности, при котром тота доба ся зачала заступовати середновѣком, а римский штил панованя перемѣнив ся на византскый. Записав ся до истории як великый реформатор. Окончив кодификацию римского права, його Corpus juris civilis зоставав правнов основов империи аж до ей паду, а тыж став ся едным из жерел права в середновѣкой Европѣ, а значить, и основов сучасной правовой системы, а про историкох окрем того надзвычайно цѣнным жерелом историчным. 

Выставив наново спустошеный пожаром храм *[[Hagia Sophia]]* так, же на многы вѣкы не было му пары меджи христианскыма церквами. Юстиниан чтеный яко святый Православной Церкви, з титулом «правовѣрный царь Иустиниан», памятный день — 14. новембер подля Юлианского календаря.

## Россяг империи

При Юстинианѣ Великом империя обсяговала на востоку Крым и часть Кавказа, на западѣ — часть Испании, на югу — Сѣверну Африку. Але уже о три рокы по його смерти империя утратила векшу часть завойованых територий.

## Критика
Особа и панованя Юстиниана историками оцѣнены нееднозначно: император быв отѣлесненым образом «византийского пановника». Нещирый, лицемѣрный, пыхатый и лукавый, не вагав зломити завязаны договоры и обѣцянкы ради досягнутя властных цѣлей. Подлягав моцному вплыву своей жены Теодоры, даколишной танцеркы ай куртизанкы: по ей смерти ся став як пановник вагавым. При його панованю розмог ся бюрократичный апарат, корупция, нестерпно росли данѣ, ба ай просты конфишкации маетку подданых, котры были заскаржены з «уражкы Величества». Така крутость провоковала многочислены бунты и повстаня, од самого зачатку його добы. Найвекшым критиком Юстиниана быв його сучасник Прокопий Кесарийскый.

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* **Синиця Є.В.**: ЮСТИНІАН І // Енциклопедія історії України: Т. 10: Т-Я / Редкол.: В. А. Смолій (голова) та ін. НАН України. Інститут історії України. - К.: В-во "Наукова думка", 2013. — 688 с.Одчитане: 2020-06-23 
*  

## Референции

Катеґорія:Византска империя
Катеґорія:Императоры
Византион

**Виза́нтион** ( *Βυζάντιον* *Byzántion*,  *Bysantium*) — старовѣка грецка осада на мѣстѣ днешнього Истанбула, во велми важной стратегичной полозѣ на граници двох континентох и двох морь, на линии главнѣйшых военных походох старовѣку.

Осада основана на европском березѣ пролива Боспор меджи Чорным и Мраморным морьом около року 660 до н. е. яко грецкый полис и была довгый час предметом домаганя Атен и Спарты.

В року 330 Константин Великый зробив Византион главным городом Римской империи и перекрестив го на Константинополь. День кресту, 11. май быв едным из главных свят Византии аж до року 1453, коли Константинополь забрали Османы.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 4. Vyd. J. Otto. V Praze, 1891. 
* ВИЗАНТИЙ // **Большая российская энциклопедия**. Том 5. Москва, 2006, стр. 270 Оправене: 2016; Одчитане: 2020-06-24https://old.bigenc.ru/world_history/text/1912869

## Референции

Катеґорія:Старовіка Греция
Катеґорія:Старовікый Рим
Пролив

**Пролив**, або **морска узина**,  *strait* — узка плоха морска меджи двома выбѣжками певнины, споююча сосѣдуючы водны базены.

Проливы ограничують стык меджи морями, зато суть важным фактором политично-географичным. Опанованьом пролива буде опанована торговля и плавба в регионѣ. Зато оддавна народы ся снажать опановати оба берегы пролива: на том стоить сила и вплыв державы. Плавба через проливы ся регулуе общым морскым правом. Про найважнѣйшы проливы, примѣром Суез и Боспор, суть окремы меджинародны правовы акты. 
 
## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 20. Vyd. J. Otto. V Praze, 1903. Сс. 833–834. 
* ПРОЛИВ // **Большая российская энциклопедия**. Том 27. Москва, 2015, стр. 580 Редаговане: 2016; Одчитане: 2020-06-24https://old.bigenc.ru/geography/text/3179961

## Референции

Катеґорія:Проливы
Катеґорія:Водны дорогы
Прокопий Кесарийскый

**Проко́пий Кесари́йскый** (, ; родив ся межи 490 а 507, Кесария Палестинска, Византска империя&nbsp;– умер *circa*&nbsp;565, Константинополь)&nbsp;— византскый историк и писатель, секретарь войводы Белизара.

Прокопий быв штатный урядник и историк Восточной Римской империи. Доставши правницке образованя, од року 527 быв секретарьом и радником (consilarius) воеводы Белизара, брав участь во войнах з Вандалами (533–534), быв в сѣверной Африцѣ до року 536, пак в Италии в походѣ на Готох до року 540 и Персох. Од року  542 Прокопий, правдоподобно, быв в Константинополю, понеже описав великый мор, котрый там быв того року. Нич бизовно не мож знати о його далшом животѣ.

Од Прокопия ся захранили три великы дѣла: Polemon (De bellis; Войны, 8 книг); Peri Ktismaton (De aedificiis; О ставбах, 6 книг) и Anecdota (Historia arcana, Тайна история), появнена уже по його смерти. 

В центрѣ книг о войнах Юстиниана стоить фигура Белизара. Велику цѣну мають описы войн и епизодох, де пише як свѣдок подѣй, не закрываючи хыбы Юстиниана и його воевод, и многочисленны епизоды, етнографичны и географичны, де меджи иншым пише и о Славянох при долном Дунаю (Σκλαβηνοι).

Книгы о ставбах, описуючы ставбы Юстиниана в розличных частях империи, написаны кедь не на росказ самого императора, та на основѣ официалной информации и так ся поважують за цѣнне жерело.

Вызнам книгы *Тайна история* спочивать в додаточной и пояснюючой информации ку книгам о войнах, котру автор не годен быв подати в тых книгах в страхови перед Юстинианом и його женов Теодоров. Суть то запалисты атакы на монаршу пару, на Белизара и його жену Антонину, на иншых высокых штатных урядникох. Через лютость тых атак, дакотры историкы кладуть под сомнѣв бизовность информации, але авторство Прокопия в цѣлому ся вызнавать. Што ся тыче умѣлецкой вартости, книга стоить ниже книг о войнах и чинить доим незавершености, найменше, недзбалого редагованя.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 20. Vyd. J. Otto. V Praze, 1903. S.&nbsp;753.  
* 

## Референции

Катеґорія:Византска империя
Катеґорія:Історіци
Император

**Император** (од  *Imperator „Велитель*“), *жен.*&nbsp;**императриця**&nbsp;— официалне поименованя пановника империи, зачаточно поуживане в Римской империи, а наступно тыж иншыма пановниками в Европѣ ай инде.

## Старовѣкый Рим
Зачаточно была то неофициална титула в Римской републицѣ, котров сенат честовав велителя войска по добытой ним великой побѣдѣ. З часом тоту честну титулу зачали давати свому побѣдному велительови ай воякы. Могло то быти ай веце разы, од числа побѣд.

Зоз теперѣшным вызнамом «пановник империи» первый раз поужив тоту титулу Октавиан Август, хоть в його официалной титулѣ были тыж слова „Император 21&nbsp;раз“. Даякый час тот паралелный военный вызнам продовжовав екзистовати. Але од панованя Тита Флавия Веспасиана, 9.&nbsp;Императора, титула „Император“ достала вылучный вызнам „глава Римской империи“.

## Середновѣк и нововѣк
По падѣ Западной Римской империи (476) титула императора ся захранила на Востоку в Византии, а на Западѣ титулу императора носили переважно пановникы Священной Римской империи (од 962), позднѣйше австрийскы императоры, переважно Габсбургы.  На Востоку од року 1721 — российскы императоры. В европской традиции термин император односять и ку монархам дакотрых неевропскых держав.

## Днешность
Титула императора захранила ся лем в Японии, але не мать она уже старый вызнам.

## Жерела и одказы
* **Кульчицький С.В.**: ІМПЕРАТОР // Енциклопедія історії України: Т. 3: Е-Й / Редкол.: В. А. Смолій (голова) та ін. НАН України. Інститут історії України. — К.: В-во «Наукова думка», 2005. — 672 с.: іл..  – С.&nbsp;452  Одчитане: 2020-06-25 
*  

## Референции

Катеґорія:Императоры
Теодора Византска

**Теодора Византска**, , роджена меджи роками 497 а 500 в Константинополю – †28. юн 548, Константинополь была жена византского императора Юстиниана I. Великого.

Родила ся перед роком 500 в тогдышном Константинополю яко дѣвка кротителя медвѣдьох в циркусѣ.
Была барз красна, але понеже походила зоз худобной родины, мусѣла працовати як артистка, што в тых часах означовало и куртизанку. не знати, коли cя спознала з Юстинианом, але в року 525 ся побрали в храмѣ Божой премудрости, наперек тому, же побраня наслѣдника трона з артистков было недопустиме. Юстиниан ради того спочатку зрушив законы, котры стояли му на завадѣ. 

О Теодорѣ ходили недобры плеткы. Прокопий Кесарийскый, неприятель Юстиниана, в *Тайной истории* малюе Теодору буйнов и нетаенов блудницьов, матерьов дасколькых незаконных дѣтей. Мимо беспутной минулости, Юстиниан любив и честовав Теодору до самой ей смерти, доставши в ей особѣ вѣрну помочницю в державных дѣлах.

В часѣ повстаня Ника в року 532 храм Божой премудрости быв знищеный. Теодора, хоть од ней то не чекали, указала ся яко мудра и добра пановничка. Порадила Юстинианови як загасити тот найвекшый бунт, а тым захранила му трон. По успокоѣню бунта Юстиниан дав выставити новый, еще красшый храм, котрый быв высвяченый в року 537. Теодора выдала закон против куплерства и законы, вылѣпшуючы права жен.

Теодора умерла во своем родном городѣ Константинополю, правдоподобно на раковину.
Як и Юстиниан, Теодора в Православной Церкви чтена яко свята, з титулом «правовѣрна цариця Феодора», памятный день — 14. новембер подля Юлианского календаря.

## Жерела и одказы
*  
*  

## Референции

Катеґорія:Византска империя
Таврезиум

**Таврезиум**,  *Tauresium* — старовѣкый античный и середновѣкый (римскый и византскый) город, котрого захранены остаткы мурох и руины ся находять в археологичном городищу „Градиште“, над селом Таор, в оддалѣню 20&nbsp;километры од Скопие. Тот старовѣкый город быв, подля историкох, родиском византского императора Юстиниана Великого (483 – 527 – 565) и краля Остроготох Теодагада (480 – 534 – 536).

## Жерела и одказы
* **Wolfgang Kuhoff** (1996). "Theodahadus, Flavius, König der Ostgoten (534-536). In Bautz, Traugott (ed.). Biographisch-Bibliographisches Kirchenlexikon (BBKL). 11. Herzberg: Bautz. cols. 824–832.  
*  **Киро Ристев**: Таор (Античка населба -Tauresium) Скопје 2017, Издавач: Министерство за култура на РМ, Управа за заштита на културното наследство. 

## Референции

Катеґорія:Византска империя
Крым

**Крым** ( *Crimea*,  *Крым*,  *Крим*,  *Qirim*, *Къырым*) — полуостров в сѣверной части Чорного моря, злученый з континентом Европы узков (8&nbsp;км) Перекопсков шиев, омываный Чорным и Азовскым морями.

## География
Полуостров мать плоху 27&nbsp;000&nbsp;км2 и выразно ся дѣлить на векшу (75%) степну зону з недостатком воды, Крымскы горы з найвысшов точков Роман-Кош (1545&nbsp;м) и узке пасмо южного берега Крыма, курортный регион з благодатнов середоморсков климов.

## История
В VI. сторочу до н. е. быв колонизованый Греками. В середновѣку довгый час быв отцюзнинов Крымскых Татарох де они мали штат «Крымское ханство» з центром в Бахчисараю. Од року 1783 завойованый Российсков империов а одтогды аж доднесь зостав териториов империи и наступницкых штатох.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* 

## Референции

Катеґорія:Полуостровы

Apartments - panoramio (4).jpg|Курортный южный берег
Crimea (23576383718).jpg|Крымскы горы
Bahtšisarai-Khaani palee Krimmis.jpg|Ханскы палаты, Бахчисарай
Константинополь

**Константинополь**,  *Κωνσταντινούπολις* — главный город Византской империи. Основаный Константином I. в року 324 на мѣстѣ античного города Византион и освяченый 11. мая 330. 

В року 1204 спустошеный крижарями и став ся главным городом Латинской империи. В року 1261 выслободженый византийцами, але уже слабнуча Византска империя не мала можность вернути городови его минулу пышноту. Од конця XIV. стороча  вецераз быв нападаный, а 29. мая 1453 завойованый Турками, переименованый на Истанбул и став ся главным городом Османской империи.

## см. тыж
* Софийский собор (Константинополь)

## Жерела и одказы
* **Попов И. Н.** КОНСТАНТИНОПОЛЬ // Большая российская энциклопедия. Том 15. Москва, 2010, стр. 96 Оправлене: 2016; Одчитане: 2020-06-24
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  

## Референции

Катеґорія:Византска империя
Фотон

**Фотон** є субатомарна частиця квант електромаґнетічного жарїня. Квант електромаґнетічной інтеракції.  Електрічный набой = 0. Маса = 0.

Катеґорія:Частицьова физика
Катеґорія:Субатомарны частицы
Камянске (Закарпатска область)

**Камянске**,  Кам'янське —  село в бывшом Иршавском районѣ (од року 2020 в Береговском) Закарпатской области Украины, центер сельской рады, котрой подряджены тыж Богаревиця, Воловиця и Хмѣльник.

;Сельска рада:
90125, Закарпатська обл., Хустський р-н,с. Кам'янське, вул. Українська, 1, тел. 47–2-82 

Од року 2020 створена Камянска громада з восьмох сел.

## История
Перва упоминка о селѣ походить з року 1412.

В року 1910 в селѣ зоз 1175 обывательох 1110 записали ся Русинами, 64 Мадярами. Подля вѣры были 11 римокатолици, 769 грекокатолици, 394 израелиты.

В року 1930 в селѣ зоз 1369 обывательох были 844 Русины, 470 Евреи, 30 Чехы и Словаци, 3 Мадяре, 1 Нѣмець, 21 чужоземець. Религийна громада 844 грекокатоликох мала камяну церкву Покровы Пр. Богородицѣ з року 1902. В селѣ мали школы: чешску (4 класы), русинску (3 класы), грекокатолицку русинску (1 класа); нотарскый, поштовый и жандарскый уряд, ходив державный автобус. Были познаты яко майстры плетѣня кошаркох, а провадили и непрерывно фунгуючы курзы наукы того майстерства. 

## Вызнамны родаци
* Андрей Бродий (1895–1946), первый премьер-министер автономной влады Подкарпатской Руси

## Интересны факты
В року 1946 украинска комунистична влада змѣнила историчну (од року 1412) назву села *Кивяжд* на *Кам'янське*, парадоксално назвавши то «збереження історичних найменувань».

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small>
* **Sebestyén Zsolt**: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010 <small>''Доступно онлайн''</small> 
* **Достал, Ярослав.** Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969.  
*  

## Референции

Катеґорія:Населены пункты Украины
Татры

**Татры**,  *Tatry* — горске пасмо в Польщи и Словакии, найвысше в Карпатах. Найвысша точка — Герлаховскый щит, 2655&nbsp;м.н.м.

## Характеристика
Татры суть частьов Западных Карпат.
Найефектнѣйшый доим чинять Татры, кедь суть обзераны з югу, од словацкой стороны, зоз сѣверной стороны суть они прикрыты пасмом вапняниковых хребтох, але и вапняникы и доломит творять формы необычайно интересны. Хоть выступують Татры высоко над границю вѣчного снѣга, але ту не суть леднякы, лем даколько снѣжных поль удержують ся через цѣле лѣто: тому главна причина недостаток атмосферичных выпадох. Але при том клима е така крута, же границя лѣса е низша неж в Алпах.

Про Татры характерный алпскый рельеф зо слѣдами давного оледенѣня (кары, горскы озера), карстовы пещеры. До вышкы 1500&nbsp;м ростуть иглисты лѣсы, до 1900&nbsp;м — криволѣся, высше — субалпскы и алпскы лукы.  Суть ту природны резервации (Татранскый народный парк) и горскы курорты: Закопане (Польща), Штрбске Плесо, Старый Смоковець (Словакия), добры условия про горскы шпорты и туристику.

## Членѣня
Татры ся членять на:
* **[[Западны Татры]]**
* **[[Выходны Татры]]**
** Высокы Татры
** Белянскы Татры

## Жерела и одказы
* Tatry //**Ottův slovník naučný**. Illustrovaná encyklopaedie obecných vědomostí. Díl 25. Vyd. J. Otto. V Praze, 1906. Ss.&nbsp;122–123.  
* ТАТРЫ // **Большая российская энциклопедия**. Том 31. Москва, 2016, с.&nbsp;702 Редаговане: 2017. Одчитане: 2020-06-29 https://old.bigenc.ru/geography/text/4183726
* 
*  

## Референции

Катеґорія:Верхы и горскы пасма Словеньска
Катеґорія:Верхы и горскы пасма Польщи
Рентґенове жарїня

**Рентґенове жарїня** є електромаґнетічне жарїня з вовновов довжков куртшов як мать ултрафіалове жарїня.

Катеґорія:Фізіка
Катеґорія:Електромаґнетічне жарїня
Кар

**Кар**,  *Kar (канчов, жолоб)* — полукругла природна чашовидна выглубенина, врѣзана до верхньой части горного склона ледняком. 

Кары мають остроспадисты, даколи звислы, скалисты склоны на задных стѣнах ай склеслы дна; при вонкашном краю кара часто видѣти невысокый порог. Взникають во верховинах гор в резултатѣ вывоя и ссуваня леднякох и снѣговых мас,  а тыж морозного вывѣтрьованя. В дакотрых карах суть сталы каровы леднякы або нагромаджѣня фирну, в иншых — сезонны
нагромаджѣня снѣгу. Дна реликтовых заглубленых карох, положены под днешнов снѣговов линиов, часто ся заповнять водов и творять каровы озера.

## Жерела и одказы
* **Трёшников А.Ф.**  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с.  

## Референции

Катеґорія:Геоморфология
Карст

**Карст**, од  *Karst* —  процес ростопльованя горнин поверховыма и подземныма водами, в котром ся творять споисты ямины на поверхности и в товщи горнин (карбонатны, сулфатны и др.). Карстом тыж называють карстовы геологичны формы, котры взникають в тых процесах, а можуть они быти велми рознородны: озерця, кары, тивчарѣ, пещеры и т.&nbsp;п.

Термин походить од  *Karst* — нѣмецкой назвы вапняникового плато на сѣверозападѣ Балканского полуострова. Словенска назва того плато  *Kras*, прото в русинскых диалектах и в геологичном вызнамѣ понятя *крас* — синоним карста.  

## Жерела и одказы
* **Білецький В. С.** Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, — 2004. Том 1.  
* **Трёшников А.Ф.**  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с.  

## Референции

Катеґорія:Геоморфология
Западны Татры

**Западны Татры**,  Západní Tatry;  *Tatry Zachodnie* — горске пасмо в Польщи и Словакии, положене в найзападнѣйшой части Татер. Найвысша точка — Быстра, 2248&nbsp;м.н.м.

## Характеристика
Геоморфологичне пасмо Западны Татры зоз цѣлой розлогы 380&nbsp;км2 мать переважну часть 286&nbsp;км2 положену в Словакии, а лем 94&nbsp;км2 в Польщи. Довжка гребеня Западных Татер досягуе 42&nbsp;км. Оддѣлены суть од Выходных Татер Копровов долинов и Кобыльов долинов.

## Членѣня
Западны Татры ся членять зо запада на выход на шѣсть части:
# гора *Особита*, 1687&nbsp;м.н.м. 
# гребень *Сивый верх*, з найвысшов точков 1687&nbsp;м.н.м. 
# *Липтовскы Татры*, середня найвысша часть з верхом *[[Быстра (Западны Татры)|Быстра]]*, 2248&nbsp;м.н.м. 
# *Рогачѣ*, середня найскалнатѣйша часть з найвысшов точков *Баников верх*, 2178&nbsp;м.н.м. 
# *Червены верхы* на сѣверовыходѣ з найвысшов точков *Кресаниця*, 2122&nbsp;м.н.м. 
# *Липтовскы копы* на выходѣ з найвысшов точков *Велика копа*, 2052&nbsp;м.н.м. 

## Жерела и одказы
*  
* Мапа Западных Татер

## Референции

Катеґорія:Верхы и горскы пасма Словеньска
Катеґорія:Верхы и горскы пасма Польщи
Касым-Жомарт Токаев

**Касым-Жомарт Токаев** ; *17. май 1953,  Алматы, Казахстан, СССР) — казахстанскый державный и политичный дѣятель, 2. президент Казахстана од 20. марца 2019. 

## Биография

## Референции

Катеґорія:Президенты Казахстана
Выходны Татры

**Выходны Татры**,  Východní Tatry;  *Tatry Wschodnie* — горске пасмо в Польщи и Словакии, положене в найвыходнѣйшой части Татер. Найвысша точка — Герлаховскый щит, 2655&nbsp;м.н.м.

## Характеристика
Выходны Татры мають выразно алпскый характер, котрым ся выдѣляють од иншых пасем горства Карпаты. Од Западных Татер их оддѣлять сѣдло Лилиове на главном гребеню Татер. Геоморфологичне пасмо Выходны Татры зоз цѣлой розлогы 405&nbsp;км2 мать переважну часть 341&nbsp;км2 во Высокых Татрах, а лем 64&nbsp;км2 в Белянскых Татрах. Довжка гребеня Высокых Татер досягуе 26&nbsp;км, а Белянскых — 14&nbsp;км. Белянскы Татры суть найвыходнѣйша часть Татер и лежать цѣлком на територии Словакии.

## Членѣня
Выходны Татры ся членять зо запада на выход на:
* Высокы Татры
* Белянскы Татры

## Жерела и одказы
*  

## Референции

Катеґорія:Верхы и горскы пасма Словеньска
Катеґорія:Верхы и горскы пасма Польщи
Белянскы Татры

**Белянскы Татры**,  Belianske Tatry;  *Tatry Bielskie* — горске пасмо в Словакии, положене в найвыходнѣйшой части Выходных Татер. Найвысша точка — верх Гавран, 2152&nbsp;м.н.м.

## Характеристика
Белянскы Татры суть 14&nbsp;км довгый вапняниковый гребень, котрый ся тяге выходно-западным напрямом, прилѣгаючи перпендикуларно ку сѣверному концьови главного гребеня Высокых Татер. Цѣлый гребень Белянскых Татер неприступный про туристику од року 1978 яко хранена природна зона Татранского народного парку. Точка, в котрой ся стыкать з главным гребеньом Высокых Татер — Копске сѣдло, приступне про туристику. Белянскы Татры ся геологично одличують од Высокых Татер. Тут на горском релиефѣ леднякова чинность ся майже не позначила, але е то вызнамна карстова область, суть ту красны вапняниковы и доломитовы стѣны, яскынѣ, меджи котрыма Белянска яскыня, приступна про туристох. На роздѣл од Высокых Татер, ту богата вегетация, травянисты склоны, меджи цвѣтами ся стрѣчать и шовкова косиця,  *plesnivec alpínsky*,  *Leontopodium alpinum*. Белянскы Татры лежать цѣлком на територии Словакии.

## Етимология
Назва пасма походить од мѣста Спишска Бела, котрому ту уже в року 1310 належали  паствиска.

## Жерела и одказы
* **Jozef Gurník**: Belianske Tatry //Tatry, ročník LVIII., číslo 1, ss. 38–39.  
*  

## Референции

Катеґорія:Верхы и горскы пасма Словеньска
Западны Карпаты

**Западны Карпаты** — западна геоморфологична провинция Карпат, розложена на териториях Австрии (найменша часть),  Мадярщины, Словакии (найвекша часть), Польщи, Чехии. Найвысша точка — Герлаховскый щит, 2655&nbsp;м.н.м.

## Полога
Западны Карпаты тягнуть ся з югозапада  на сѣверовыход в довжцѣ около 400&nbsp;км од федералной землѣ Нижня Австрия,  *Niederösterreich* и Дѣвинскых Ворот в Малых Карпатах, до Куровского або Тыличского сѣдла в Низкых Бескидах на польско-словацкой граници.

## Членѣня
Провинцию Западны Карпаты геоморфологично дѣлять на двѣ подпровинции (зелена):
# Вонкашны Западны Карпаты (Бабя гора, 1725&nbsp;м.н.м.)
# Внуторны Западны Карпаты (Герлаховскый щит, 2655&nbsp;м.н.м.)
Не треба поплести з Румынскыма Западныма Карпатами (на схемѣ число 6, червена).

Централну позицию в провинции занимають Татры и велике число дробнѣйшых горскых пасем, указаных на схемѣ.

## Жерела и одказы
* **Петрушина М. Н.** ЗАПАДНЫЕ КАРПАТЫ // Большая российская энциклопедия. Том 10. Москва, 2008, стр. 252-253 Редаговане: 2016  Одчитане: 02.07.2020 

## Референции

Катеґорія:Горства Австрии
Катеґорія:Горства Мадярщины
Катеґорія:Горства Польщи
Катеґорія:Горства Словакии
Катеґорія:Горства Чехии
Чісло (ґраматіка)

**Чісло** є морфолоґічнов катеґоріов, котра означать множество предметів названых даным назывником.

Катеґорія:Ґраматіка
Пад

**Пад** є морфолоґічнов катеґоріов, котров флектівны языкы звычайно выражають одношіня назывників ку другым членам речіня.

Катеґорія:Ґраматіка
Дѣвинскы Ворота

**Дѣвинскы Ворота**,  *Devínska brána*,  *Hainburger Pforte*,  *Porta Hungarica* — геоморфологичный утвор на югозападном окраю Малых Карпат. На том мѣстѣ ся зачинають Карпаты. 

## География
Дѣвинскы Ворота — узина, 11&nbsp;км довга и 2 аж 7&nbsp;км широка, прорѣзана Дунайом в масивѣ Малых Карпат. Зачинать ся  при сутоку Моравы з Дунайом, под замком Дѣвин. На лѣвом, словацком, березѣ доминуе верх *Дѣвинска Кобыла*, 514&nbsp;м.н.м., на правом, австрийском — верх *Гундсгаймер*, 480&nbsp;м.н.м.

## История
Гранитна основа гор ту походить з периоду карбону. Територия была заселена од правѣку. На обох берегах Дуная ту были замкы, а од I. стороча до н. е. ишла туды тзв. янтарьова дорога, торговый путь меджи Римом и Шкандинавиев.

## Жерела и одказы
* **Петрушина М. Н.** ЗАПАДНЫЕ КАРПАТЫ // Большая российская энциклопедия. Том 10. Москва, 2008, сс.&nbsp;252–253 Редаговане: 2016  Одчитане: 02.07.2020 
* **Хронология**:
* 

## Референции

Катеґорія:Земны утворы
Чісло (чеперушка)

**Чісло** може означати:
* Чісло — абстрактна ентіта хоснована на выражіня множества або порядку.
* Чісло (ґраматіка)
* Число Авогадра
IX. стороча до н. е.

## Вызнамны подѣи
* Около  року 850 до н. е. в Греции появили ся двѣ епичны поемы: Илиада и Одиссея Гомера.

## Вынаходы и новоты

## Жерела и одказы
* **Хронология**: //

## Референции
Сѣдло (география)

**Сѣдло**  в географии означуе выразне знижѣня горского гребеня меджи двома сосѣдныма верхами. 

Сѣдло е точков, де найлегше мож перейти горскый гребень. Через сѣдло ведуть туристичны пѣшникы, а в околици сѣдла звыкли быти умѣщены туристичны хаты и салашы. Дакотры сѣдла служать як горскы переходы.

## См. тыж
Горскый переход

## Жерела и одказы
* **Трёшников А.Ф.**  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с. 

## Референции

Катеґорія:Географична терминология
Горскый переход

**Горскый переход** — знижена часть гребеня або пасма гор, приступна про его перейтя (обычайно з ладныма приступовыма дорогами). 

Подля походжѣня розличують:
* ерозны переходы (взниклы наслѣдком зближованя горного току рѣк, положеных на противных сторонах вододѣла, в резултатѣ ерозии);
* тектоничны переходы (взниклы в припадѣ локалных понорѣнь оси антиклиналной загынкы, циже спущѣня склепѣты загынкы вздовж тектоничного розлома); 
* ледняковы переходы (творять ся при зближѣню и далшом роспаданю стѣн противолеглых карох). 

Найширшы, найглубшы, найкомфортнѣйшы переходы мають велику транспортну вартость. З той причины суть обычайно охраняны и опевнены. 

## См. тыж
Сѣдло (география)

## Жерела и одказы
* **Трёшников А.Ф.**  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с. 

## Референции

Катеґорія:Географична терминология
Гагиография

**Гагиография**, од  *ἅγιος*  "(h)ágios святый" и *γράφειν*  "gráfein писати" — сфера церковной истории и литературы, котра ся занимать описом живота святых.

## История
Гагиографии святых взникли на основѣ дѣяний апостолох, переказох о христианских мучениках в Римской империи в первых сторочах христианской еры.. Тоты гагиографии мали за цѣль наставляти вѣрных на примѣрах живота святых и аскетох. За первого гагиографа ся поважуе Атаназ Александрийскый, автор книгы *Живот Святого Антония*, котра стала ся класичным взором про далшый вывой жанра. Первый зборник гагиографий склав Евсевий Кесарийскый, обсяговав он описы дѣянь мученикох, котры жили в добѣ, предошлой гонѣням Диоклетиана.

## Иншы вызнамы
Термин *гагиография* мать тыж пейоративный вызнам в устах агностикох и скептично наставленых ку христианству писательох.

В бѣжном поужитю означѣня *гагиография* ся приписуе тыж хотьякым свѣтскым биографиом, котры суть написаны безкритично и глорификують описовану особу.

## Жерела и одказы
* **Henryk Fros SJ, Franciszek Sowa**: Księga imion i świętych. T.&nbsp;6: W-Z. Kraków: WAM, Księża Jezuici, 2007, s.&nbsp;608. . 
* **Władysław Kopaliński**: Słownik wyrazów obcych i zwrotów obcojęzycznych. Warszawa: Wiedza Powszechna, 1983, s.&nbsp;166. . 
* **Лещинский А. Н., Лещинский Л. А.**: Агиография // Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус), сс.&nbsp;24–25. 

## Референции

Катеґорія:Литературны термины
Катеґорія:Святы
Кесария Палестинска

**Кеса́рия**,  *קֵיסָרְיָה*, *Кейса́рия*;  *Καισάρεια*;  *Caesarea Maritima* або *Caesaraea Palaestina* — давный город, на березѣ Середоземного моря, в сучасности руины в Народном парку днешного Израела.

## История
Кесария была закладена Иродом Великым на мѣстѣ бывшого феницийского города, котрый ся звав *Стратонова турня (Turris Stratonis)*, але быв наново роскошно розбудованый и названый на честь римского императора Кесаря Августа. Кесария — мѣсто подѣй, описаных в Библии. Ту довгый час жив и писав свои роботы вызнамный церковный историк Евсевий.

## Интересны факты
В археологичных выкопавках в року 1961 быв ту найденый римский запис, в котром ся упоминать Понтий Пилат, прокуратор Юдеи в часѣ укрижованя Исуса, а то быв первый в истории бизовно датованый приживотный запис о прокураторѣ. 

## Жерела и одказы
* **Архимандрит Никифор**: Кесария //Иллюстрированная полная популярная библейская энциклопедія — М., 1891 Сс.&nbsp;390–391.
* 

## Референции

Катеґорія:Старовікый Рим
Катеґорія:Византска империя
Родниковка (Закарпатска область)

**Роднико́вка**,   *Родниківка* (в роках 1600–1945 **Извор**, мѣстна назва **Звур**) — село в бывшом Свалявском районѣ (од року 2020 — в Мукачовском) Закарпатской области Украины, од бывшого районного центра оддалене о 22&nbsp;км, од теперѣшного о 51&nbsp;км

Обывательство подля списованя з рока 2001 было 862 особы. 

## История
Перва упоминка походить з року 1600. Подля Легоцкого, назва села пошла од потока *Извор*, над котрым ся выставили первы хыжѣ села. Мадярска назва села была *Izvor* аж до року 1904, коли при упорядочѣню назв взникла тогдышна назва *Beregforrás*, де перва часть указуе на жупу, а друга — означать кырницю.

В чехословацкой добѣ, подля списованя з року 1921 в селѣ *Izvor (Beregforrás)* было 78 хыж и 453 обывателѣ, з них 429 Русины, 15 Евреи, 4 Мадяре, 3 Чехы и Словакы, 2 чужоземцѣ. Нотарськый уряд, медична служба, пошта, телефон были в Полянѣ, жандарскый уряд в Плоскому, желѣзнична штация в Свалявѣ (оддалена о 21&nbsp;км).

Подля списованя з року 1930 в селѣ *Izvor (Beregforrás)* зафиксованы 632 особы, з того: 592 Русины, 15 Евреи, 8 Нѣмцѣ, 17 — чужоземцѣ. Религийна грекокатолицка громада числила 607 вѣрникох и мала муровану церкву св. Михаила з року 1852, в селѣ была русинска школа (2 класы), властный нотарскый, поштовый и жандарскый уряды.

Украинска доба села зачала ся 24. октобра 1944, з приходом Червеной армады. В селѣ отворили библиотеку, клуб и «комнату щастя» (так называли мѣстность в сельской радѣ, де регистровали побраня и новородженых).

## Вызнамны родаци
* Петро Лизанець, вызнамный украинско-мадярскый языкознатель 

## Интересны факты

В року 1946 украинска комунистична влада змѣнила историчну (од року 1600) назву села *Извор* на *Родниківка*, парадоксално назвавши то «збереження історичних найменувань». Тота комунистична назва зоставать доднесь, ани авторитета П. М. Лизанця, котрый доказав фалшивость и неграмотность такого перейменованя, ани легислативного акта о декомунизации не было доста, жебы вернути реално историчну назву.

## Жерела и одказы
* **Sebestyén Zsolt**: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010  <small>''Доступно онлайн''</small>
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969.  

## Референции

Катеґорія:Населены пункты Закарпатской области
Катеґорія:Населены пункты Украины
Катеґорія:Села Україны